Sanadkii 1972 waxa la sameeyey ciidamadii guul wada yaasha markii la dhameeyey qorshihii iyo nidaamkii ay ku shaqayn lahaayeen, ayaa xaflad si weyn loo habeeyey lagu qabtay garoonka weyn ee magaalada Muqdisho waxaana ka qayb galay hogaankii xisbigii hanti wadaaga kacaanka Somaliyeed oo uu hogaaminayey jaale Siyaad, markii damaashadkii iyo qud badihii dhamaadeen ayaa waxa is taagey oo hadalay nin ka mid ahaa kaadiradii xisbiga oo yidhi; “Jaale madax weyne waxa la ilaabey mashaharkii iyo gunadii,oo miisaaniyada ka maqan” ka dibna jaale Siyaad ayaa yidhi; dadka ayeynu uugu darnay oo raaciney wixii dadkii iyo guul wadayaashii kala qabsadayna waa ka war haysaan, isla xiligaa waxa magaalada Hargeysa laga sameeyey afar xaafadood oo loo bixiyey hanuunta dad weynaha sida Gacan libaax, Guryo samo, Iftin iyo Juune waxaana xarumahaas ka hawl geli ciidanka guul wada yaasha oo dadka ku xidhi jirey.
